Diari Oficial de la Generalitat Valenciana


Sumari del DOGV 7652, del 06-11-2015 (2015/8945)

RESOLUCIÓ de 23 d'octubre de 2015, de la Conselleria d'Educació, Investigació, Cultura i Esport, per la qual es modifica l'autorització als centres docents privats de la Comunitat Valenciana que s'assenyalen en l'annex.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7652

Data del DOGV
:   06-11-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/8945


Data del document
:   23-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 23 d'octubre de 2015, de la Conselleria d'Educació, Investigació, Cultura i Esport, per la qual es modifica l'autorització als centres docents privats de la Comunitat Valenciana que s'assenyalen en l'annex. [2015/8945]  
Els expedients s'han iniciat a instàncies de les titularitats dels centres que figuren en l'annex, en sol·licitud de modificació de les autoritzacions.  
La Direcció General de Centres i Personal Docent ha informat favorablement, a cada un dels dits centres, sobre la proposta d'instal·lacions i ús educatiu dels espais reflectits en la documentació tècnica presentada per a les autoritzacions dels centres, d'acord amb el que disposa la legislació vigent.  
Cada expedient l'ha tramitat la direcció territorial d'Educació, Investigació, Cultura i Esport corresponent, i inclou l'informe favorable de la unitat tècnica de construccions. Quant a la relació del professorat i titulacions respectives, disposen d'un informe de la Inspecció educativa o, tal com s'indica en l'annex, del compromís, de la titularitat del centre, d'aportar-les abans de l'inici de les activitats educatives corresponents.  
  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Decret 2/2009, de 9 de gener (DOCV 14.01.2009), del Consell, pel qual s'estableixen els requisits mínims que han de complir els centres que imparteixen el primer cicle de l'Educació Infantil en la Comunitat Valenciana, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyaments de règim general no universitaris, modificat pel Reial Decret 131/2010, de 12 de febrer (BOE 12.03.2010).  
Vista la proposta del director general de Centres i Personal Docent de data 23 d'octubre de 2015 i de conformitat amb la dita proposta, i en exercici de les atribucions que em confereixen l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació que estableix la Resolució de 26 de març de 2013, resolc:  
  
Primer  
Modificar les autoritzacions dels centres docents privats que s'especifiquen en l'annex, atenent les característiques, els ensenyaments i la capacitat màxima que s'hi assenyalen.  
  
Segon  
Els centres indicats en l'annex que no han aportat la relació del professorat i les titulacions respectives hauran de fer-ho davant de la direcció territorial corresponent, que haurà d'aprovar-la, amb un informe previ de la Inspecció Educativa, abans de l'inici de les activitats corresponents.  
  
Tercer  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Aquesta disposició tindrà efectes des de la data en què es dicta; no obstant això, els efectes acadèmics s'entenen referits a l'inici del pròxim curs escolar, excepte indicació expressa de la Inspecció Educativa que assenyale una altra circumstància i que queda recollida en l'annex.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser notificada.  
Per als interessats que no siguen objecte de notificació, els terminis començaran a comptar des de l'endemà de ser publicada en el Diari Oficial de la Comunitat Valenciana.  
  
València, 23 d'octubre de 2015.- El conseller d'Educació, Investigació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Investigació: Miguel Soler Gracia.  
  
  
  
ANNEX  
  
Codi 64769146  
Denominació genèrica del centre: centre d'Educació Infantil de primer cicle.  
Denominació específica del centre: Pati Pati.  
Titular: Escuelas Infantiles Pati Pati, SL.  
Domicili: c. de la Mare de Déu del Roser, núm. 24  
Localitat: Almàssera (46063).  
Província: València.  
Modificació que s'autoritza. S'autoritza el canvi d'ús d'una unitat d'Educació Infantil de primer cicle, de manera que la composició per a aquest nivell es conforma així.  
Quatre unitats d'Educació Infantil de primer cicle, distribuïdes així  
- 1 unitat per a escolars d'1 a 2 anys, amb 13 llocs escolars.  
- 1 unitat per a escolars de 2 a 3 anys, amb 18 llocs escolars.  
- 1 unitats per a escolars de 0 a 2 anys, amb 8 llocs escolars.  
- 1 unitat per a escolars d'1 a 3 anys, amb 15 llocs escolars.  
  
Codi 78425238  
Denominació genèrica del centre: centre d'Educació Infantil de primer cicle.  
Denominació específica del centre: Sambori.  
Titular: Chust-Barbón, SL.  
Domicili: c. de l'Ermiteta, núm. 10 i núm. 12.  
Localitat: Torrent (46921).  
Província: València.  
Modificació que s'autoritza:  
S'autoritza l'ampliació d'una unitat d'Educació Infantil de primer cicle, de manera que la composició per a aquest nivell es conforma així.  
Sis unitats d'Educació Infantil, primer cicle, distribuïdes així:  
- 1 unitat per a escolars d'1 a 2 anys, amb 13 llocs escolars.  
- 2 unitats per a escolars de 2 a 3 anys, amb 18 llocs escolars cada una.  
- 1 unitat per a escolars de 0 a 2 anys, amb 8 llocs escolars.  
- 2 unitats per a escolars d'1 a 3 anys, amb 15 llocs escolars cada una.  
Presenta el compromís d'aportar, a la Inspecció educativa de la Direcció Territorial d'Educació, la relació del professorat amb les titulacions respectives abans de l'inici del curs escolar.  
  
Codi 40474917  
Denominació genèrica del centre: centre d'Educació Infantil de primer cicle.  
Denominació específica del centre: Samaruc.  
Titular: María José Enrique Ramón.  
Domicili: av. del País Valencià, núm. 155.  
Localitat: Algemesí (46379).  
Província: València.  
Modificació que s'autoritza. S'autoritza l'ampliació d'una unitat d'Educació Infantil de primer cicle, de manera que la composició per a aquest nivell es conforma així.  
Quatre unitats d'Educació Infantil, primer cicle, distribuïdes així:  
- 1 unitat per a escolars de 2 a 3 anys, amb 20 llocs escolars.  
- 2 unitats per a escolars de 0 a 3 anys, amb 11 llocs escolars cada una.  
- 1 unitat per a escolars d'1 a 3 anys, amb 15 llocs escolars.  
Amb efectes acadèmics per al curs escolar 2015-2016, segons informe de la Inspecció Educativa.  
  
Codi 30226745  
Denominació genèrica del centre: centre d'Educació Infantil de primer cicle.  
Denominació específica del centre: Pequeñekos.  
Titular: Úrsula Murciano Belenguer.  
Domicili: c/ Gómez Ferrer, núm. 24.  
Localitat: Utiel (46331).  
Província: València.  
Modificació que s'autoritza. S'autoritza el canvi d'ús d'una unitat d'Educació Infantil de primer cicle, de manera que la composició per a aquest nivell es conforma així.  
Dues unitats d'Educació Infantil de primer cicle, distribuïdes així:  
- 1 unitat per a escolars de 2 a 3 anys, amb 20 llocs escolars.  
- 1 unitat per a escolars d'1 a 3 anys, amb 15 llocs escolars.